Еўрарадыё: Што губляе шараговы беларус ад такога няўдзелу нашай краіны ў праграмах Усходняга партнёрства? Лешак Шарэпка: Шмат губляе. Мы ўжо казалі пра візавыя праблемы. Калі б было жаданне супрацоўнічаць, то вы б за 35, а то і за 20 еўра атрымлівалі візы. А журналісты і іншыя пэўныя групы грамадзян іх і ўвогуле атрымлівалі б бясплатна. А зоны свабоднага гандлю ўплываюць на ўсю эканоміку. Гэта — гуманны штуршок для ўсёй эканомікі, каб яна хутчэй мадэрнізавалася, мяняла агульнае аблічча. Без гэтага вы будзеце сыравінным дадаткам таго ж Еўрасаюза, пастаўшчыком таннай працоўнай сілы.